CELEX: 62015TN0544
Language: lv
Date: 2015-09-21 00:00:00
Title: Lieta T-544/15: Prasība, kas celta 2015. gada 21. septembrī – Terna/Komisija

3.11.2015   
            
            
               LV
            
            
               Eiropas Savienības Oficiālais Vēstnesis
            
            
               C 363/43
            
         Prasība, kas celta 2015. gada 21. septembrī – Terna/Komisija
   (Lieta T-544/15)
   (2015/C 363/53)
   Tiesvedības valoda – itāļu
   
      Lietas dalībnieki
   
   
      Prasītāja: Terna – Rete elettrica nazionale SpA (Roma, Itālija) (pārstāvji – A. Police, L. Di Via, F. Covone, D. Carria, advokāti)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               galvenokārt, atcelt Eiropas Komisijas Mobilitātes un transporta ģenerāldirektorāta (Enerģētikas ģenerāldirektorāts – SRD.3 – Finanšu pārvalde) 2015. gada 6. jūlija lēmumu ar atsauces Nr. Move.srd.3.dir(2015)2669621, ciktāl ar to netiek atmaksāti Terna izdevumi saistībā ar projektiem Nr. 2009-E255/09-ENER/09-TEN-E-SI2.564583 un Nr. 2007-E221/07/2007-TREN/07TEN-E-S07.91403 un uzlikts pienākums atmaksāt summas, kuras piešķirtas saistībā ar iepriekš minētajiem projektiem apmērā, kurš norādīts apstrīdētā lēmuma pielikumā pievienotajā tabulā;
            
         
               —
            
            
               pakārtoti, atcelt Eiropas Komisijas Mobilitātes un transporta ģenerāldirektorāta (Enerģētikas ģenerāldirektorāts – SRD.3 – Finanšu pārvalde) 2015. gada 6. jūlija lēmumu ar atsauces Nr. Move.srd.3.dir(2015)2669621, ciktāl ar to nav samazināta Terna izdevumu atmaksa saistībā ar projektiem Nr. 2009-E255/09-ENER/09-TEN-E-SI2.564583 un Nr. 2007-E221/07/2007-TREN/07TEN-E-S07.91403 apmērā, kas atbilst vienīgi CESI S.p.A. gūtajai peļņai.
            
         
      Pamati un galvenie argumenti
   
   Šī prasība ir vērsta pret Eiropas Komisijas Mobilitātes un transporta ģenerāldirektorāta (Enerģētikas ģenerāldirektorāts – SRD.3 – Finanšu pārvalde) 2015. gada 6. jūlija lēmumu ar atsauces Nr. Move.srd.3.dir(2015)2669621, kuru Terna S.p.A. saņēma 2015. gada 21. jūlijā (protokola Nr. 0011151), ciktāl ar to ir izslēgta Direktīvas 2004/17/EK 40. panta 3. punkta piemērošana attiecībā uz maksājumiem saistībā ar projektiem Nr. 2009-E255/09-ENER/09-TEN-E-SI2.564583 un Nr. 2007-E221/07/2007-TREN/07TEN-E-S07.91403 un uzlikts pienākums atmaksāt summas, kuras piešķirtas saistībā ar iepriekš minētajiem projektiem apmērā, kas norādīts apstrīdētā lēmuma pielikumā pievienotajā tabulā, kā arī šī prasība ir vērsta pret jebkādu citu iepriekšēju vai katrā ziņā saistītu aktu, attiecīgā gadījumā it īpaši Eiropas Komisijas Enerģētikas ģenerāldirektorāta (B direktorāts – Energoapgādes drošība, enerģijas tirgi un tīkli, B.1. – Enerģētikas politika, apgādes drošība un tīkli) 2014. gada 18. jūnija paziņojumu ar atsauces Nr. ENER.B1(2014)509729, kā arī 2013. gada 1. februāra revīzijas ziņojumu Nr. B22–09, ciktāl tajos par neatmaksājamiem ir atzīti Terna S.p.A. izdevumi saistībā ar CESI S.p.A. sniegtajiem pakalpojumiem šo projektu ietvaros.
   Prasības pamatošanai prasītāja izvirza piecus pamatus.
   
               1.
            
            
               Ar pirmo pamatu tiek apgalvota prasības pieņemamība.
               
                           —
                        
                        
                           Šajā ziņā prasītāja apgalvo, ka apstrīdētais lēmums ir pieņemts attiecībā uz prasītāju, jo tas to skar tieši un individuāli, un ka minētais lēmums, lai arī nav konkrēts īstenošanas pasākums, ir uzskatāms par galīgu un tādu, kuru atbildētāja pēc tam negrozīs.
                        
                     
         
               2.
            
            
               Ar otro pamatu attiecībā uz iebildumiem pēc būtības tiek apgalvota Direktīvas 2004/17/EK apakšuzņēmuma pakalpojumu līgumu jomā 14. panta un 37. panta nepareiza piemērošana, izmeklēšanas neveikšana un pamatojuma nenorādīšana apstrīdētajā lēmumā, 2008. gada lēmuma D/207630 III pielikuma III.7. panta 1., 4. un 6. punkta un 2010. gada lēmuma D/7181 III pielikuma III.7. panta 1., 4. un 6. punkta nepareiza piemērošana un no tā izrietoša nepamatota projektu atmaksas samazināšana, pamatojoties uz to, ka Terna, iespējams, nepareizi ir piemērojusi publiskā iepirkuma procedūru.
               
                           —
                        
                        
                           Šajā ziņā prasītāja it īpaši norāda, ka noteikuma par iespējamu apakšuzņēmuma līgumu iekļaušana pamatnolīgumos starp Terna un CESI tādas sarunu procedūras noslēgumā, par kuru nav publicēts paziņojums par līgumu, nevar tikt uzskatīta par pretēju Direktīvai 2004/17/EK, kā arī uz to nevar pamatoti atsaukties kā uz iespējamo norādi par tehniska rakstura iemeslu nepietiekamību, kas pamato to, ka līguma slēgšanas tiesības ir tikušas piešķirtas konkrētam uzņēmumam.
                        
                     
                           —
                        
                        
                           Lēmumā ir pieļautas arī cita veida kļūdas, kuras ir saistītas ar kļūdainu attiecību starp pamatnolīgumu un individuāliem līgumiem, kuru slēgšanas tiesības Terna ir piešķīrusi CESI, kvalificēšanu.
                        
                     
         
               3.
            
            
               Ar trešo pamatu tiek apgalvota kļūdaina Direktīvas 2004/17/EK 40. panta 3. punkta c) apakšpunkta piemērošana, jo Eiropas Komisija nav uzskatījusi, ka ir izpildītas tehniskās prasības, lai līgumu slēgšanas tiesības tiktu piešķirtas konkrētam uzņēmumam bez iepriekšējas iepirkuma procedūras publicēšanas, kā arī izmeklēšanas neesamība un atmaksas prasības noraidījuma pamatojuma neesamība.
            
         
               4.
            
            
               Ar ceturto pamatu tiek apgalvota kļūdaina Direktīvas 2004/17/EK piemērošana un tiesiskās paļāvības, kas radīta Terna, principa pārkāpums, jo nav apmierināta atmaksas prasība attiecībā uz līgumiem, kuri iekļauti pamatnolīgumā, neraugoties uz paziņojuma par līguma slēgšanas tiesību piešķiršanu publicēšanu Eiropas Savienības Oficiālajā Vēstnesī un dažu summu neatbilstību saistībā ar Eiropas procedūrām.
            
         
               5.
            
            
               Ar piekto pamatu, kas izvirzīts pakārtoti, tiek apgalvots saprātīguma un samērīguma principa pārkāpums saistībā ar Komisijas lēmumu pilnībā noraidīt prasīto atmaksu, nevis to attiecīgi samazināt.